पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार के आदेशानुसार मधेपुरा और उदाकिशुनगंज में सामुदायिक किचन की शुरुआत की गई है। सदर एसडीएम नीरज कुमार ने बताया कि मधेपुरा शहर के पश्चिमी बाइपास में नगर परिषद के रैन बसेरा में सामुदायिक किचन की शुरुआत की गई है। यहां उनलोगों को खाने और ठहरने की सुविधा मिलेगी, जो लॉकडाउन के कारण परेशान होंगे। दूसरी ओर, नगर मिशन प्रबंधक राजीव रंजन ने बताया कि पूरी तरह से व्यवस्थित होने में दो दिन का समय लग जाएगा। यहां अच्छी व्यवस्था की गई है। दूसरी ओर, उदाकिशुनगंज के एसडीएम राजीव रंजन कुमार सिन्हा ने एसबीजेएस उच्च विद्यालय को सामुदायिक किचन हेतु चिह्नित किया है। उन्होंने सीओ विजय कुमार राय को चिह्नित स्थल पर सामुदायिक किचन स्थापित करने का निर्देश दिया है। सामुदायिक किचन 15 मई तक जारी रहेगा। सामुदायिक किचन के सुचारू रूप से संचालन हेतु अंचलाधिकारी विजय कुमार राय को नोडल पदाधिकारी नियुक्त किया है। इसके साथ ही एसबीजीएस उच्च विद्यालय के सहायक शिक्षक संजय कुमार और अंचल नाजिर तन्मय कुमार को सहयोगी कर्मी के रूप में तैनात किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn